<classify> Halmashauri ya Wilaya ya Kisarawe inakaribisha wawekezaj wakajenge viwanda kwenye eneo maalumu lililotengwa la Visegese.Mkurugenzi Mtendaji wa halmashauri hiyo, Mussa Gama amesema ofisini kwake kuwa, eneo hilo kwenye Kata ya Kazimzumbwi lina viwanja 291 kwa ajili ya viwanda na hadi sasa ni viwanja 10 tu vimechukuliwa.Amesema, viwanda vitatu vimejengwa kwenye eneo hilo kikiwemo cha malighafi za kutengeneza sabuni, kiwanda cha kutengeneza saruji na kiwanda cha mabaki ya vifaa vya kielektroniki.Amesema hakuna urasimu katika kupata viwanja vya kujenga viwanda kwenye eneo hilo.Unakuja katika halmashauri yetu ya wilaya ya Kisarawe ambako utakutana na maafisa ardhi wetu, watakuonyesha kwenye ramani, watakupeleka kwenye eneo la viwanda na uchagua kiwanja kinachofaa kutokana na mahitaji yako na baada ya hapo utaendelea na taratibu za umilikishwaji amesema.Gama amesema wanatarajia Maonesho ya Pili ya Viwanda Mkoa wa Pwani na Kongamano la Fursa za Biashara na Uwekezaji vitaongeza wigo wa kupata wawekezaji kwenye sekta ya viwanda na nyinginezo.Maonesho hayo yatafanyika kwa wiki moja kuanzia Oktoba Mosi mwaka huu kwenye viwanja vya CCM Saba saba Kibaha na kongamano lifanyika Oktoba tatu.  <topic>: UCHUMI 